Comunautat de comunas de Comtal, Òlt e Truèire
La comunautat de comunas de Comtal, Òlt e Truèire es una intercomunalitat  roergassa, situada dins lo departament d'Avairon e la region d', ancianament de Miègjorn-Pirenèus</small>. Son còdi SIREN es 200 067 478.

La lenga autoctòna es l'occitan lengadocian roergàs.

Istòria
La comunautat de comunas se creèt lo 1èr de genièr de 2017 de la fusion de la comunautat de comunas de Bòsols Comtal, de la comunautat de comunas d'Entraigas e de la comunautat de comunas d'Estanh . La residéncia se fixèt a Espaliu.

La comunautat de comunas de Bòsols Comtal se creèt lo 7 de decembre de 2001, compreniá las 5 comunas del canton de Bòsols, la superficia èra de 224,15 km², la populacion de 7 304 abitants en 2013 e la residéncia èra a Bòsols.

La comunautat de comunas d'Entraigas se creèt lo 11 de genièr de 2002, compreniá las 5 comunas del canton d'Entraigas, la superficia èra de 146,6 km², la populacion de 2 272 abitants en 2013 e la residéncia èra a Entraigas.

La comunautat de comunas d'Estanh se creèt lo 29 de decembre de 2000 amb 4 comunas : Cobison, Estanh, Sebrasac, Vilacomtal, totas del canton d'Estanh. S'espandiguèt lo 1èr de genièr de 2009 a la comuna del Nairac, del meteis canton, puèi lo 1èr de genièr de 2014 a las comunas de Bessuèjols, Lo Cairòl, Espaliu, Sant Cosme e Las Sots (5 comunas de las 6 del canton d'Espaliu) e Campuac (darrèra comuna del canton d'Estanh). A la fin, lo nombre total de comunas èra de 11, la superficia de 273,65 km², la populacion de 9 467 abitants en 2013. La residéncia èra a Estanh.

.

Composicion
Lo territòri de la CC correspond als cantons de Bòsols, Entraigas, Espaliu, Estanh, suprimits en 2015, tirat la comuna de Castèlnau de Mandalhas.

Veire tanben
 

 Comunas d'Avairon

Nòtas